Съобщение за инвестиционно предложение за промяна на капацитета на ролкова пещ № 10, както и закупуване и инсталиране на комплексна линия за производство на големи формати плочки с възможност за тяхното полиране и калибриране на производствената площадка на „Хан Аспарух“ АД – гр. Исперих

СЪОБЩЕНИЕ 
по чл.5, ал.2 на Наредбата за условията и реда за извършване на ОВОС

            Внесеното от възложителя „Хан Аспарух“ АД инвестиционно предложение за промяна на капацитета на ролкова пещ № 10, както и закупуване и инсталиране на комплексна линия за производство на големи формати плочки с възможност за тяхното полиране и калибриране на производствената площадка на „Хан Аспарух“ АД – гр. Исперих, с местоположение поземлен имот с идентификатор 32874.201.109 по кадастралната карта и кадастралните регистри на гр. Исперих, попада в обхвата на т. 5 „Производство на продукти от нерудни минерални суровини“, буква „е” – Инсталации за производство на керамични изделия чрез печене, в т.ч. керемиди, тухли, огнеупорни тухли, плочи, керамични и порцеланови съдове от Приложение № 2 към чл. 93, ал. 1, т. 1 и т. 2 на Закона за опазване на околната среда и на основание чл. 93, ал. 1, т. 1 от Закона подлежи на преценяване необходимостта от извършване на ОВОС. 
Съгласно чл. 2, ал. 1, т. 1 от Наредбата за условията и реда за извършване на оценка за съвместимостта /ОС/ на планове, програми, проекти и инвестиционни предложения с предмета и целите на опазване на защитените зони (ДВ, бр. 73/11.09.2007г., изм. и доп. ДВ, бр. 3/2018г.), следва да се извърши процедура по преценяване на вероятната степен на въздействие върху защитените зони. 

Възложителят е уведомен за действията, които трябва да предприеме с писмо на РИОСВ – Русе с изх. № АО-5280-1-; АО-5281-1-12.12.2018 г.
Копие на писмото е изпратено в Община Исперих, МОСВ и ИАОС. 
